પક્ષીઓ અને પ્રાણીઓને બચાવવાની ઉમદા કામગીરી કરતી સંસ્થા SARRPના નિષ્ણાત, ક્વોલિફાઈડ નેચરલિસ્ટ અને સ્વયંસેવક સંતોષ શિંદેએ Chitralekha.comને જણાવ્યા મુજબ, એ સમડી પંખી (Kite) જુવાન વયનું હતું અને માળામાંથી પહેલી જ વાર ઉડ્યું હશે, પરંતુ ઉડતા ફાવ્યું નહીં હોય એટલે એના વેરી ગણાતા કાગડાઓએ એની પર હુમલો કર્યો હશે. એ ગભરાયેલું પક્ષી રક્ષણ મેળવવા માટે તેંડુલકરના ઘરની બાલ્કનીમાં આવીને છુપાઈ ગયું હતું. તેંડુલકરે સંપર્ક કર્યા બાદ તરત જ SARRPની ટીમ તેંડુલકરના નિવાસસ્થાને પહોંચી હતી. એમની નિષ્ણાત સલાહ અનુસાર તેંડુલકરે એ પક્ષીને ચોક્કસ પ્રકારનું ખાવાનું આપ્યું હતું. પક્ષીએ એ તરત ખાધું હતું.